Diari Oficial de la Generalitat Valenciana


Sumari del DOGV 5725, del 17-03-2008 (2008/2982)

ACORD de 25 de gener de 2008, de la Comissió Territorial d'Urbanisme de Castelló, relatiu a la modificació puntual número 18 del Pla general de Morella.
--------------------------------------------------------------------------------------------------------------------------------------------------------

### Dades del document

Número de DOGV
:   5725

Data del DOGV
:   17-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2982


Data del document
:   25-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Morella
    * pla d'urbanisme

ACORD de 25 de gener de 2008, de la Comissió Territorial d'Urbanisme de Castelló, relatiu a la modificació puntual número 18 del Pla general de Morella. [2008/2982]  
Vist l'expedient relatiu a la modificació puntual núm. 18 del Pla general de Morella, i de conformitat amb els següents,  
Antecedents  
Primer. L'Ajuntament en Ple de Morella, en sessió celebrada el 29 de setembre de 2005, va acordar sotmetre a exposició pública el projecte de modificació núm. 18 del Pla general, en la confluència dels accessos al barri de l'Hostal Nou, a la intersecció d'aquest accés amb la N-232, mitjançant edictes inserits en un diari no oficial, en el BOP núm. 137, de 15 de novembre de 2005, i en el DOGV núm. 5137, de 17 de novembre de 2005. Durant l'esmentat període no s'hi va produir cap al'legació, i es va aprovar provisionalment la modificació en sessió celebrada el 30 de desembre de 2005.  
Segon. La documentació aportada consisteix en memòria informativa i justificativa, plànols d'informació i plànols d'ordenació de la modificació proposada.  
Tercer. L'objecte de la modificació és la reordenació dels límits de les illes de cases en la confluència de l'antic camí d'accés a la població i la CN-232 de manera que es recupera sòl edificable dotacional públic a l'illa de cases esquerra en detriment del sòl de destinació privada a l'illa de cases situada a l'altre costat de l'accés.  
La modificació justifica que no es produeix desequilibri entre sòls dotacionals i edificables privats, i augmenta considerablement el sòl amb destinació dotacional públic, per tant es compleix el que estableix l'article 17 de l'annex al reglament de planejament.   
Quart. En data 10 de desembre de 2007 la Unitat de Carreteres de Castelló del Ministeri de Foment emet informe favorable en relació amb la proposta d'accessos presentada com a documentació annexa a la modificació núm. 18 del Pla general de Morella, amb una sèrie de condicionants en la seua realització.  
Fonaments de dret  
Primer. De conformitat amb el que estableix la disposició transitòria primera, apartat primer, de la Llei 16/2006, de 30 de desembre, urbanística valenciana (d'ara endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.   
Segon. La tramitació d'aquesta modificació puntual del Pla general de Morella ha sigut correcta, de conformitat amb el que estableix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU), i també l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV).  
Tercer. La documentació està completa, a l'efecte del que disposa l'article 27 de la LRAU.  
Quart. La Comissió Territorial d'Urbanisme de Castelló, en sessió celebrada el 8 de juny de 1994, va aprovar definitivament el Pla general de Morella. Fins ara s'han introduït un total de 18 modificacions totes aquestes amb un caràcter merament puntual.   
Cinqué. Els canvis introduïts actuen en aspectes puntuals, que excepte la implicació que contenen sobre els béns de caràcter supramunicipal com és la CN-232, sobre els quals l'organisme competent s'ha pronunciat sense posar objeccions a la finalitat pretesa per la modificació, no afecten, per tant, altres aspectes o competències de caràcter supramunicipal i d'un ordre estructurador del territori. En aquest sentit, cal assenyalar que, tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà que no afecten interessos supralocals i que obeint l'interés públic es justifiquen en criteris de racionalitat, s'emmarquen clarament dins de la discrecionalitat del planejament urbanístic, i en aquests casos l'administració local gaudeix d'àmplia llibertat per a elegir, entre les alternatives possibles, la forma en què el territori ha de quedar ordenat, des de la representació que li confereix la legitimació democràtica.  
L'aspecte de l'ordenació detallada del sòl urbà que es planteja modificar no incideix en l'exercici autonòmic de cap de les comeses enumerades en l'article 40.1 de la LRAU (excepte en el que fa referència al control de legalitat), sinó que es tracta d'un assumpte d'exclusiu interés públic local, en el qual, conforme a l'article 40.2 de l'esmentada llei, està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat, per la qual cosa únicament cap un control de legalitat.  
Sisé. Els termes en què es redacta la modificació no plantegen la necessitat de preveure els supòsits especials descrits en els apartats 2 al 5 de l'article 55 i no vulneren els límits a la potestat de planejament establits en l'art. 19, ambdós de la LRAU. Amb els canvis introduïts no es produeix cap augment en l'edificabilitat de les illes de cases respecte a les determinacions vigents reflectides en el pla general; ben al contrari, amb els canvis plantejats s'augmenta el sòl de destinació dotacional públic.  
Així les coses, des de l'exercici autonòmic de les competències derivades del compliment del que disposa l'art. 40 de la LRAU, no s'aprecia cap obstacle a l'aprovació definitiva d'aquest.  
Seté. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva del planejament urbanístic de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:   
Aprovar definitivament la modificació núm. 18 del Pla general de Morella, en la nova proposta d'accessos al barri de l'Hostal Nou, a la intersecció d'aquest accés amb la N-232.  
Contra aquest acord, que no esgota la via administrativa, podrà interposar-se recurs d'alçada en el termini d'un mes, davant de la secretaria autonòmica de Conselleria de Medi Ambient, Aigua, Urbanisme i Habitatge, això sense perjudici d'utilitzar qualsevol altre recurs que es considere oportú.  
Castelló de la Plana, 25 de gener de 2008.- El secretari de la Comissió Territorial d'Urbanisme: Fernando Renau Faubell.